Diari Oficial de la Generalitat Valenciana


Sumari del DOGV 8712, del 08-01-2020 (2020/2)

RESOLUCIÓ de 20 de desembre de 2019, de la Presidència de la Generalitat, per la qual es dóna publicitat a l'amortització del lloc d'Oficialia Major de l'Ajuntament del Puig de Santa Maria.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/2


Data del document
:   20-12-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de desembre de 2019, de la Presidència de la Generalitat, per la qual es dóna publicitat a l'amortització del lloc d'Oficialia Major de l'Ajuntament del Puig de Santa Maria.  
 [2020/2]  
L'Ajuntament del Puig de Santa Maria va crear en el seu moment, en la plantilla de personal, el lloc de col·laboració denominat Oficialia Major, classe 3a, reservat a personal funcionari d'Administració local amb habilitació de caràcter nacional, pertanyent a la subescala de Secretaria-Intervenció, el qual es troba actualment vacant.  
Segons el certificat de data 14 d'octubre de 2019, de la secretaria de l'Ajuntament del Puig de Santa Maria, el ple de l'Ajuntament, en la sessió del dia 9 de desembre de 2015, va acordar, mitjançant la modificació de la plantilla de personal, la supressió del lloc d'Oficialia major.  
  
Consta en l'expedient el certificat de la secretaria de l'Ajuntament del Puig de Santa Maria segons el qual el Ple de l'Ajuntament, en la sessió del 31 de gener de 2019, va aprovar, entre altres assumptes, el pressupost i la plantilla municipal per a l'exercici 2019, en el qual no existeix plaça d'oficial major. Consta en l'expedient el Butlletí Oficial de la Província núm. 31, de data 13 de febrer de 2019, en el qual s'ha publicat l'edicte relatiu a l'aprovació definitiva, i segons el certificat de la secretaria, aquest acord plenari ha adquirit fermesa.  
  
Segons el certificat esmentat, el Ple de l'Ajuntament, en la sessió del 4 d'abril de 2019, entre altres assumptes, va aprovar la relació de llocs de treball de l'Ajuntament, en el qual no s'inclou cap lloc amb la denominació i funcions del lloc d'oficial major, i que el seu contingut no ha sigut objecte de cap modificació.  
El Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, regula, en el seu article 15, els llocs de col·laboració indicant que les entitats locals podran crear altres llocs de treball que tinguen atribuïdes funcions de col·laboració immediata i auxili a les de Secretaria, Intervenció i Tresoreria. Aquests llocs de treball estaran reservats a personal funcionari d'Administració Local amb habilitació de caràcter nacional, i exerciran les seues funcions sota la dependència funcional i jeràrquica de la persona titular de la Secretaria, Intervenció o Tresoreria, respectivament.  
Aquesta normativa és objecte de desenvolupament en l'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, que disposa que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, llocs de col·laboració reservats a personal funcionari amb habilitació de caràcter estatal de la subescala i categoria que escaiga, per a l'exercici de funcions de col·laboració amb els llocs de secretaria, intervenció o tresoreria.  
  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Donar publicitat a l'acord adoptat en la sessió del 9 de desembre de 2015, pel qual s'amortitza el lloc d'Oficialia major, classe 3a, de l'Ajuntament del Puig de Santa Maria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant els jutjats contenciosos administratius de València, o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública, no cal interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 20 de desembre de 2019. El president de la Generalitat (p. d. Resolució de 19.07.2019, DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.